projecte-aina/catalan_government_crawling huggingface dataset:
En aquest període, els canvis més significatius en els vostres fills tenen a veure amb la seva conducta social.
La necessitat d'amistat i d'autoafirmació davant l'adult fa que els adolescents s'agrupin en colles d'amics i amigues i es distanciïn de l'àmbit familiar.
En general, en l'adolescència guanyen protagonisme els videojocs amb multijugadors, que impliquen interacció amb els amics o amb altres usuaris.
Els agraden els jocs d'estratègia, de simulació, d'acció, d'esports, de cotxes, etc.
S'ha de ser conscient que un excés d'hores davant de les pantalles pot produir sedentarisme i aïllament.
Per aquest motiu, els pares heu d'ajudar-los a organitzar bé el seu temps d'oci, de manera que, progressivament, aprenguin a fer-ho sols de manera responsable.
Els jocs de rol, tant de tauler com en format de videojoc, tenen un paper important en aquesta etapa, en la qual busquen reafirmar-se.
En aquests tipus de jocs en grup, poden crear el personatge i definir-ne les característiques, fet que els permet identificar-se amb ell.
És convenient que trobeu temps per jugar amb ells a jocs de taula, a jocs esportius o a videojocs.Aquests espais d'oci familiar sovint generen un ambient relaxat i distès, que permet compensar el distanciament amb l'adult, propi de l'adolescència.
En aquesta edat és convenient que:
En aquesta etapa els vostres fills experimenten un creixement físic important.
A més, milloren la capacitat de raonament i les seves habilitats socials fora de la família.
Tots aquests aspectes condicionen el seu joc.
El joc els serveix per provar les seves capacitats físiques en activitats cada cop més complexes com participar en curses, anar en bicicleta, patinar, jugar a jocs com "pitxi", "a matar", la xarranca, tallar fils, etc.
En els primers anys d'aquesta etapa, el joc simbòlic, en què es recreen activitats de la vida diària, encara hi és present i representa millor la realitat que viuen els infants.
També els agraden els jocs de construccions, les maquetes i els jocs de representació com titelles, disfresses, maquillatge, oficis, mímica, etc., que contribueixen a desenvolupar-ne el raonament i el llenguatge, així com la creativitat.
A mesura que els vostres fills madurin, els jocs amb regles (loteria, parxís, tres en ratlla, jocs de memòria, etc.), prendran més importància.
De mica en mica aniran elaborant i pactant ells mateixos les normes, i seran capaços d'organitzar partides senzilles sense la vostra participació.
Aquests jocs reglats els ajuden a desenvolupar tant les habilitats socials pròpies del joc compartit (respectar les normes o saber perdre) com el pensament (planificar estratègies, prendre decisions o superar la frustració).
Encara que els agrada jugar sols o en família, també gaudeixen molt del joc amb amics.
En aquesta edat és convenient que:
En aquesta etapa, el joc és una eina que permet als vostres fills avançar en el domini de les seves capacitats, tant intel·lectuals, com socials i físiques.
Per exemple, els titelles i les representacions de contes els ajuden en l'evolució del llenguatge; els jocs d'imitació contribueixen a desenvolupar les habilitats socioemocionals; els jocs de moviment posen en pràctica les habilitats físiques, i els jocs de manipulació activen estratègies mentals.
El joc més característic en aquestes edats és el simbòlic, amb el qual els vostres fills recreen situacions quotidianes, posen en pràctica les seves experiències i imiten les vostres conductes o les d'altres persones.
Per aquest motiu, les joguines més adequades són aquelles amb què poden reproduir accions que veuen a casa o a l'entorn: cuinetes, firetes, ninos, oficis o roba per disfressar-se.
El joc amb els companys els permet adquirir habilitats i valors relacionals i socials, com la cooperació, compartir, gestionar els conflictes, l'empatia, etc. En aquest moment, es poden introduir els jocs de regles com el parxís o els dòminos, que els ensenyen a respectar les normes, o a saber perdre, etc.
El desenvolupament físic els permet conèixer les capacitats i límits físics, amb jocs com anar en bicicleta, saltar a corda o gronxar-se, i estimular-ne la superació personal.
En aquesta edat és convenient que:
En aquesta etapa el joc és una de les activitats principals dels vostres fills.
Jugant, aprenen conceptes bàsics (formes, mides, colors, textures, percepcions espacials, etc.) i a comunicar-se amb vosaltres i les persones més properes.
El joc té un paper destacat en l'aprenentatge del llenguatge, ja que és un dels instruments que els ajuda a descobrir i interioritzar el significat de les paraules que van aprenent de forma gradual.
El nadó aprèn a comunicar-se amb l'adult amb crits, somriures, rialles, jocs d'imitació, etc. És important que reforceu aquest procés amb cantarelles, jocs de falda, jocs de repetició, etc.
Al principi el joc és individual i està molt relacionat amb el descobriment i control del cos. A mesura que els vostres fills maduren, el joc pren un caràcter més socialitzador, de manera que els permet relacionar-se i jugar amb vosaltres i amb la resta de persones que els envolten.
Cada vegada juguen més amb altres infants i les joguines van agafant protagonisme.
Cap al final d'aquesta etapa pot aparèixer el joc simbòlic, en què simulen activitats familiars i reprodueixen el coneixement que tenen de les activitats de la vida quotidiana amb les seves joguines.
Aquest tipus de joc els permet, al mateix temps, desenvolupar la creativitat i la imaginació.
Observant aquestes situacions i jugant amb ells podeu fer-vos una idea de com els vostres fills entenen el món.
El vostre paper en aquesta primera etapa és fonamental, ja que sou els primers companys de joc dels vostres fills.
L'acompanyament i suport que els doneu, els aporta seguretat per experimentar i seguir així aprenent.
En aquesta edat és convenient que:
La principal motivació per jugar és el plaer que genera la mateixa activitat.
D'altra banda, mitjançant el joc els fills exploren i descobreixen el món; reprodueixen i imiten comportaments dels adults posant en pràctica diferents rols en funció del seu entorn; aprenen coses noves i com relacionar-se amb les persones que els envolten.
Per aquest motiu, el joc té un paper molt important en l'educació d'infants i joves, ja que influeix en la construcció de la pròpia identitat, en l'adquisició d'aprenentatges i en la manera d'entendre el món.
A través del joc els fills poden desenvolupar i reforçar capacitats de diferents tipus:
En aquest web es presenta una selecció de llibres classificats per edats del portal club Super3.
Inclou una sinopsi de cada llibre.
En aquest web es presenta la campanya que vol estimular els hàbits de lectura dels infants de 6 anys.
Té com a objectius que els nens i les nenes descobreixin les llibreries amb un adult, que se sentin motivats per començar a crear la seva biblioteca i que aprenguin a donar valor al llibre.
Aquesta proposta vol ajudar a desenvolupar l'hàbit lector a l'educació primària i a la secundària.
Inclou dues piràmides de lectura amb activitats per treballar-les, així com propostes didàctiques per als mestres i professors i orientacions per a les famílies.
El recurs compta també amb un apartat de jocs interactius.
En aquest dossier es dona informació sobre la lectura i el seu procés d'aprenentatge perquè les famílies fomentin l'hàbit lector dels fills.
Enquesta d'autoconeixement dirigida als pares sobre com fomentar la lectura i despertar l'hàbit lector en els fills.
En aquest web es poden consultar les propostes que s'ofereixen des del programa LECXIT (Lectura per a l'èxit educatiu) per a nens i nenes de 9 a 12 anys.
És una selecció bibliogràfica que pot ajudar els pares a escollir llibres adequats a l'edat dels fills.
Xarxa d'intercanvi de comentaris sobre llibres, amb 3 apartats: llapis (fins a 11 anys), boli (de 12 a 16 anys) i ploma (adults, a partir de 17 anys).
Plataforma virtual per a pares i mares amb consells, idees i recomanacions per animar els nens a llegir.
Cercador del catàleg de les biblioteques públiques de Girona, Lleida, Tarragona i Terres de l'Ebre.
Cercador del catàleg del col·lectiu de la Xarxa de Biblioteques Municipals de la província de Barcelona.
Portal infantil de la Xarxa de Biblioteques Municipals de la Diputació de Barcelona.
Portal de les biblioteques de Barcelona específic per a infants i joves.
Diputació de Barcelona i Ajuntament de Barcelona.
Catàleg de biblioteques escolars per a centres educatius del Departament d'Educació.
És un cercador que permet consultar les biblioteques de cada centre educatiu.
Les llibreries que pertanyen a aquesta Xarxa difonen i comercialitzen les publicacions de la Generalitat de Catalunya.
En aquest llibre, l'autor dona idees tant a mestres com a pares per animar a llegir els nens i joves i explica com han de ser els llibres que necessiten.
Guia pràctica per a fer fills lectors.
Alzira: Fundació Bromera, 2008.
En aquesta petita guia, l'autor dona estratègies i consells per fomentar l'hàbit lector en família.
En aquesta etapa, els adolescents consoliden l'hàbit lector que els acompanyarà durant la resta de la seva vida.
Cada vegada poden llegir llibres més extensos, fins i tot trilogies.
Per consolidar aquest hàbit és important fer-los veure que llegir és una manera entretinguda de passar l'estona i una font de plaer.
En ocasions, joves que eren bons lectors deixen de llegir.
Alguns dels motius poden ser que es relacionen més amb els amics, augmenten les hores d'estudi, fan més activitats extraescolars, etc.
En els primers anys d'aquesta etapa els fills estan acabant d'assolir la mecànica de la lectura.
Necessiten, per tant, llibres amb capítols curts, lletra grossa i amb imatges (dibuixos o fotografies) que ajudin a entendre la història.
A partir dels 9 anys, són més autònoms a l'hora de llegir i tenen més criteri per escollir les lectures que els interessen.
Els llibres ja poden tenir capítols més llargs, històries més complexes, menys il·lustracions i informacions de temes actuals que siguin del seu interès.
Per estimular la seva imaginació i educar-los en l'hàbit lector, heu de tenir en compte que:
En aquesta etapa els nens ja dominen el llenguatge oral i s'inicien en el procés d'aprendre a llegir i escriure.
Per despertar l'hàbit lector, és positiu compartir el gust pel món dels llibres dins l'espai familiar.
Per escollir un conte per als vostres fills tingueu present que a partir dels 3 anys ja poden tenir una mica de text, amb vocabulari o frases senzilles i amb lletra grossa, tot i que encara han de tenir imatges que els ajudin a comprendre el text.
Per reforçar el seu procés d'aprenentatge de la lectura:
L'hàbit lector s'ha de començar a educar des que els fills són ben petits.
Quan els expliqueu o llegiu contes establiu vincles afectius amb ells i els ajudeu a desenvolupar el seu llenguatge.
Podeu fer diferents activitats amb els vostres fills:
Per escollir llibres per als més petits és preferible que tinguin pàgines dures i resistents que els ajudin a passar els fulls fàcilment, que siguin de roba per si se'ls posen a la boca o de plàstic per poder-hi jugar a la banyera.
Quan els infants ja són una mica més grans la temàtica comença a tenir importància.
Podeu escollir llibres que tinguin protagonistes o temes amb els quals es puguin identificar: nens de la mateixa edat, animals, rutines o hàbits, etc. Cal que siguin històries curtes.
El Govern ha posat en marxa una campanya de publicitat, sota el lema Un gir de 174 graus.
Té per objectiu millorar la percepció i ampliar el coneixement que es té de la Formació Professional Inicial, incloent-hi la modalitat dual; la Formació Professional per a l'Ocupació de les persones aturades i la Formació Professional Contínua.
El Govern fa una aposta clara per potenciar aquests estudis i aconseguir una major implicació i coresponsabilitat de tots els agents socials i econòmics vinculats, especialment en l'FP dual.
La campanya vol posar de manifest que l'FP és una opció de qualitat, flexible i innovadora.
L'FP permet la formació al llarg de la vida, essent la millor via per adaptar-se a les necessitats actuals i de futur del mercat laboral.
Un dels principals objectius de la campanya és arribar a la mitjana europea en implantació de l'FP dual de cara al 2022.
Això suposaria un 30% sobre el total dels alumnes de segon curs (el curs passat va ser un 18,4%).
Un altre dels eixos d'aquesta actuació és posar l'accent en la formació al llarg de la vida laboral.
Aquest concepte compromet tant a les persones treballadores com a les empreses, ja que així ho exigeix l'actual mercat de treball.
La formació professional dona eines per afrontar amb garanties aquest escenari.
Campanya adreçada a tots els públics
La campanya s'adreça tant a alumnes, persones en situació d'atur, persones que poden tenir interès en fer un reciclatge formatiu, a l'empresa per fer veure els avantatges de la seva implicació en l'FP.
També al conjunt de les famílies i de la societat.
La campanya s'ha fet amb actors reals - street casting - per dotar-la de més veracitat, entre els quals hi ha estudiants de dos centres d'FP de Barcelona (l'Escola del Treball i la Mercè).
La campanya també té una funció social.
Vol promoure aquelles famílies professionals que més necessita el mercat laboral i, al mateix temps, situant a dones en aquelles professions més masculinitzades i a homes en sectors feminitzats.
El Departament d'Educació ha incrementat aquest curs l'oferta d'FP amb 106 grups nous i l'objectiu per al 2022 és superar l'oferta del 60% en FP dins dels estudis
postobligatoris –aquest curs del 51%-.
A Catalunya actualment es poden cursar 174 títols d'FP, de 24 famílies professionals diferents.
Formació contínua i ocupacional
La formació professional també està al servei de les persones treballadores, tant les que estan en actiu, com les aturades.
Els organismes encarregats d'aquesta tasca son:
Sota el lema Un gir de 174 graus, està adreçada a estudiants, treballadors i empreses, i també al conjunt de les famílies i de la societat
Web del Departament de Treball, Afers socials i Famílies que ofereix propostes de lleure i de vacances per gaudir en família.
Web del Departament de Treball, Afers socials i Famílies on podeu trobar tota l'oferta d'activitats de lleure educatiu per a infants i joves que organitzen a Catalunya les federacions d'associacionisme educatiu català (centres d'esplai, agrupaments escoltes, etc.) durant tot l'any i en període de vacances.
Iniciativa conjunta dels Departaments de Cultura i d'Ensenyament que assenyala la importància d'implicar les famílies en el procés educatiu dels fills així com afavorir el temps de lleure en família.
El projecte anima els alumnes a visitar els museus i els equipaments patrimonials que col·laboren amb el seu centre educatiu; a més, reben una invitació per tornar-hi amb la família i poder gaudir conjuntament de les activitats programades.
Les activitats familiars organitzades pels equipaments es poden consultar en el cercador del web Patrimoni Cultural - Educació.
Web del Departament de Cultura on es pot trobar una relació de museus nacionals agrupats per temes: art, arqueologia i ciència i tecnologia.
Web del Departament de Treball, Afers socials i Famílies que ofereix informació i recomanacions molt pràctiques i necessàries per fer activitats a l'aire lliure.
Per exemple, quan ha de durar una caminada o els pesos que es poden portar segons l'edat.
Article de la revista digital Viure en Família en què es reflexiona sobre com el contacte amb la natura afavoreix el desenvolupament sensorial, emocional i intel·lectual dels nens.
Programa de TV, "Famílies i Escola", que reflexiona sobre el temps lliure que els pares passen amb els fills a casa.
Hi participa una família i la directora de la Fundació Catalana de l'Esplai.
Article de la Fundació Faros amb consells i orientacions perquè aquesta activitat de lleure familiar sigui divertida i segura.
Article de la Fundació Faros de Sant Joan de Déu que dona consells perquè els vostres fills dormin sense por a les colònies o als campaments.
Web de l'Auditori de Barcelona amb la programació d'activitats musicals que podeu compartir amb els fills.
Web que ofereix informació sobre festes i tradicions i recursos i activitats per celebrar-les; així com altres propostes de lleure familiar, com ara excursions i sortides amb els fills.
Article de La Vanguardia en què es reflexiona sobre el fet que les activitats de lleure relacionades amb els esplais contribueixen al desenvolupament personal d'infants i joves.
Aquesta etapa es caracteritza perquè el grup d'amics i amigues passa a ser molt important per als fills i cada cop comparteixen més temps lliure amb ells.
La família ocupa un segon pla, i això s'evidencia sobretot en el lleure.
Malgrat aquest fet, cal fer un esforç per mantenir espais de lleure compartits.
És l'etapa de les negociacions per arribar a un consens a l'hora d'organitzar activitats de lleure familiars que siguin del gust de tothom.
Tingueu present que els vostres fills acceptaran millor participar en les activitats familiars que els proposeu si aquestes tenen a veure amb els seus interessos.
En aquest sentit, els podeu suggerir organitzar partides de jocs de taula, activitats tecnològiques, anar a concerts de música o exposicions que els agradin, veure plegats esdeveniments esportius, anar d'excursió, viatjar o participar en actes solidaris.
Una altra característica pròpia de l'adolescència és que els joves tendeixen a ser molt gelosos de la seva intimitat.
Per això, és convenient que tingueu una relació de confiança amb ells per tal que us puguin explicar o consultar les situacions del seu temps de lleure que els preocupen.
D'altra banda, donada la influència que el grup d'amics pot tenir en la conducta dels vostres fills, és interessant que els conegueu per adonar-vos de les aficions comunes i de les relacions que s'estableixen entre ells.
Amb aquest objectiu, podeu animar els vostres fills a convidar els seus amics a casa a passar una estona o a participar en alguna de les activitats de lleure familiar; d'aquesta manera, els demostrareu que valoreu les seves amistats i ells hi participaran més de gust.
Els vostres fills són cada cop més autònoms en l'ús de les tecnologies digitals en el seu temps lliure.
Malgrat això, recordeu que cal que continueu fent una tasca de supervisió, suport i acompanyament.
En aquest sentit, és interessant que compartiu amb ells activitats tecnològiques; a més de gaudir junts d'aquest espai de lleure, coneixereu els seus interessos i els podreu orientar en el seus ús correcte.
Tingueu present, però, que un ús excessiu de les tecnologies digitals pot provocar aïllament, sedentarisme i, fins i tot, la disminució del rendiment en els estudis.
Per aquest motiu, cal animar-los a fer, en el seu temps de lleure, altres activitats d'oci promogudes pel centre educatiu o per altres entitats de lleure educatiu (esplais, casals, activitats musicals o clubs esportius).
En l'etapa de 6 a 12 anys pren molta importància la relació amb els amics i amigues de la mateixa edat.
El temps de lleure dels vostres fills disminueix progressivament al llarg de l'etapa a mida que van tenint més responsabilitats escolars, participen en activitats extraescolars o els demaneu que col·laborin en tasques domèstiques.
Encara que els agrada passar el temps lliure amb els amics, el lleure familiar encara és important per als vostres fills, que continuen gaudint de les estones d'oci amb vosaltres.
Aquest temps familiar compartit us permetrà refermar vincles afectius amb els fills i establir pautes educatives que contribuiran al seu desenvolupament personal.
Hi ha moltes opcions d'activitats de lleure familiar com ara anar d'excursió, visitar exposicions, anar a espectacles teatrals o musicals, viatjar, fer esport, participar en curses, jugar a jocs de taula o a jocs tecnològics o participar en campanyes solidàries, entre d'altres.
Donada la importància que tenen els amics per a ells, és bo que els convideu de tant en tant a jugar a casa amb els vostres fills o bé a que s'incorporin a alguna activitat del vostre lleure familiar.
És una manera d'afavorir que els vostres fills participin més activament i que notin que valoreu els seus amics.
A més, així els podeu conèixer i podeu veure com és la seva relació.
Una altra opció interessant és organitzar activitats de lleure amb altres famílies conegudes i els seus fills per tal que aprenguin a compartir experiències fora del propi àmbit familiar, a relacionar-se i a conèixer realitats diferents.
A més de gaudir d'activitats dirigides a un públic infantil, convé que assistiu també a d'altres obertes a tots els públics.
Per tal que els vostres fills sàpiguen participar en aquestes darreres activitats i aprenguin a gaudir-ne, cal que reforceu l'actitud que s'espera d'ells en aquestes situacions.
Moltes de les activitats de lleure en què participen els vostres fills, com esplais, entitats de lleure educatiu, casals, escoles de música o clubs esportius, poden ser també moments d'oci familiar, perquè suposen la vostra assistència als actes, el seguiment de les activitats i el fet de compartir aficions i il·lusions amb ells.
En aquesta etapa, les tecnologies digitals sovint formen part del lleure dels vostres fills; compartir-les amb ells us permet gaudir-ne junts i educar-los en el seu ús correcte.
De tota manera, tingueu present que un excés d'oci tecnològic pot provocar aïllament, sedentarisme per la manca d'activitat física o, fins i tot, la disminució del rendiment escolar.
Per aquest motiu, cal que afavoriu activitats de lleure com esport, teatre, activitats culturals, entre altres.